[Foto’s] ‘Mini tornado’ saai chaos in GautengMini tornado in Boundaryweg, Honeydew (Foto: @iamnaomim, Twitter) ŉ Storm het Maandagmiddag in Gauteng tot grootskaalse skade en verkeersontwrigtings gelei. Die Twitter-gebruiker @pigspotter het foto’s opgelaai van ŉ “mini tornado” in Honeydew en Sundowner naby Northgate, Johannesburg. Talle bome het omgeval en sosialemediagebruikers het ook foto’s opgelaai van groot haelkorrels. Verskeie paaie is oorstroom en motoriste kan erge vertragings op pad huis toe verwag.